**Esztár Község Önkormányzat Képviselő-testületének**

**14/2017. (V.29.) önkormányzati rendelete**

**a talajterhelési díjról**

Esztár Község Önkormányzat Képviselő-testülete a környezetterhelési díjról szóló 2003. évi LXXXIX. törvény 26. §. (4) bekezdésében kapott felhatalmazás alapján, a 21/A.§. (2) bekezdésében, az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13.§. (1) bekezdés 11. pontjában meghatározott feladatkörében eljárva a következőket rendeli el:

**A rendelet hatálya**

1. **§**

(1) A rendelet hatálya az Esztár község közigazgatási területén a környezetterhelési díjról szóló 2003. évi LXXXIX. törvény (továbbiakban Ktd.) 11.§-ában meghatározott kibocsátókra terjed ki.

(2) Több kötelezett esetén a talajterhelési díj olyan arányban terheli az egyes kötelezetteket, amilyen arányban őket a vízdíj fizetési kötelezettség terheli. Több haszonélvezőt és használót egyenlő arányban, egyetemlegesen, több tulajdonost a tulajdoni hányadnak megfelelő mértékben, egyetemlegesen terheli a fizetési kötelezettség.

**A talajterhelési díj megállapítása, bevallása, megfizetése**

**2. §**

(1) A talajterhelési díjat a kibocsátónak a tárgyévet követő év március 31. napjáig kell a rendelet mellékletében meghatározott számítási mód szerint megállapítani és az erre a célra rendszeresített nyomtatványon az önkormányzati adóhatósághoz önbevallással bevallani.

(2) A bevallott talajterhelési díjat a kibocsátónak az Esztár Község Önkormányzat Talajterhelési díj beszedési 11738118-15728829-10820139 számú számlájára félévenként, két egyenlő részletben az adóév március 31-ig, illetve az adóév szeptember 15-ig kell megfizetni.

(3) A közüzemi vízbekötéssel vagy egyedi vízbeszerzési lehetőséggel nem rendelkező kibocsátó mentes a talajterhelési díj bevallási kötelezettség alól.

(4) Ha a kibocsátó több telephelyet működtet vagy ingatlannal rendelkezik, bevallásában az adatokat telephelyenként, illetve ingatlanonként tünteti fel.

**Ellenőrzési, adatszolgáltatási és eljárási szabályok**

**3. §**

(1) A közszolgáltató az önkormányzati adóhatóság részére a kibocsátók azonosítása és ellenőrzése érdekében adatszolgáltatásra köteles a kibocsátó részére szolgáltatott ivóvízmennyiség vonatkozásában , korrigálva az ivóvízvezeték meghibásodása következtében elszivárgott víz , valamint a locsolási célú felhasználásra figyelembe vett víz (a házi ivóvízhálózatra telepített locsolási vízmérőn mért, elkülönített locsolási cél vízhasználat) mennyiségéről.

(2) Adatszolgáltatási kötelezettség terheli a települési folyékony hulladékkal kapcsolatos közszolgáltatás igénybevételéről szóló 12/2011. (IV.14.) önkormányzati rendelete szerint a folyékony hulladék elszállítására feljogosított szervezetet a kibocsátók szennyvíztárolójából a tárgyévben elszállított folyékony hulladék mennyiségéről.

(3) Az (1) - (2) bekezdés szerinti adatszolgáltatást a tárgyévet követő év március 15-ig kell teljesítenie az adatszolgáltatásra kötelezetteknek.

(4) A (3) bekezdéstől eltérően az adatszolgáltatásra kötelezett az évközi változásról (kötelezettség megszűnése csatornarákötés vagy tulajdonjog, használati jog változása) a tudomásszerzéstől számított 30 napon belül szolgáltatja az (1)-(2) bekezdésben meghatározott adatokat.

(5) A talajterhelési díjjal kapcsolatos ellenőrzési és adóztatási feladatokat a jegyző az e rendeletben, valamint a Ktd-ben nem szabályozott kérdésekben az adózás rendjéről szóló 2003. évi XCII. törvény rendelkezései alapján látja el.

(6) A kibocsátónak a talajterhelési díjkötelezettséget érintő olyan változást, melyről egyéb hatóságok külön jogszabályban meghatározottak alapján a jegyzőt nem kötelesek értesíteni, annak bekövetkeztétől számított 15 napon belül közvetlenül a jegyzőnek be kell jelentenie.

(7) Az 1. sz. melléklet szerinti nyilatkozatot tevő, talajterhelési díj fizetésére kötelezett kibocsátókról és a díjmentességekről a jegyző nyilvántartást vezet. A nyilvántartásban szereplő személyes adatokat kizárólag a kibocsátó azonosítására, a talajterhelési díj megállapítására, valamint a bevallások ellenőrzésére lehet felhasználni.

**Díjfizetési mentesség, kedvezmény**

**4. §**

(1) Mentes a talajterhelési díj megfizetése alól a kibocsátó:

a) a közszolgáltató által igazolt, külön órával (főmérő vagy almérő) mért kerti csapon és tűzi vízmérőn keletkezett vízfogyasztása után, amennyiben az ingatlanon nincs épület.

b) az igazoltan technológiai célú, külön mérőórával mért vízfogyasztása után.

(2) 75%-os kedvezmény illeti meg a kibocsátót az általa életvitelszerűen lakott ingatlana után fizetendő talajterhelési díj megfizetése alól abban az esetben, ha az ingatlanon a közműves ivóvízellátás kizárólag a kerti csapon biztosított.

**5. §**

(1) Mentes a talajterhelési díj megfizetése alól 2017. július 1-től az a kibocsátó, aki a megépült és műszakilag rendelkezésre álló közcsatornára 2017. szeptember 30-ig ráköt.

(2) Az (1) bekezdés szerinti mentesség abban az esetben illeti meg a kibocsátót, ha vállalja, hogy 2017. szeptember 30-ig a talajterhelési díjjal érintett ingatlant a közcsatornára ráköti, és erre vonatkozóan az Önkormányzattal 2017. július 1-szeptember 30. között szerződést köt.

**Záró rendelkezések**

**6. §**

Ez a rendelet 2017. július 1. napján lép hatályba.

 Szécsi Tamás Fekéné Tarcsi Csilla

 polgármester jegyző

A rendelet kihirdetve: 2017. május 29.

Fekéné Tarcsi Csilla

jegyző

1. melléklet a 14/2017. (V. 29.) számú önkormányzati rendelethez

**TALAJTERHELÉSI DÍJ BEVALLÁSRA KÖTELEZETT**

**NYILVÁNTARTÁSBA VÉTELÉHEZ**

Esztár Község Önkormányzata Képviselő-testületének a talajterhelési díjról szóló 14/2017. (V. 29.) számú önkormányzati rendelete alapján

1. **Adóalany:**
2. Magánszemély kibocsátó

Neve: ..........................................................

Születési neve: ...............................................................

Születési helye: ............................................., ideje: ............. év .............................. hó ......nap

Anyja neve: ......................................................................................................................

Adóazonosító jele: ............................................................................................................

Lakcíme: ...........................................................................................................................

1. Nem magánszemély kibocsátó

Neve,elnevezése:...........................................................................................................................

Rövidített cégneve: .......................................................................................................................

Adószáma: ..................................................

Cégjegyzék száma: .......................................................

Címe, székhelye: ..........................................................................................................................

telephelye: ..............................................................................................................................

Képviselőjének neve, címe, telefonszáma:........................................................................................

II. Azon ingatlan címe, helyrajzi száma, amelyre tekintettel a talajterhelési díjfizetési kötelezettség keletkezett:

4124 Esztár, ................................................ , út, utca, tér .................. hsz. ..............hrsz.

A fenti adatokkal Esztár Község Önkormányzat Képviselő-testületének 14/2017. (V. 29.) önkormányzati rendelete alapján kérem adóalanyként történő nyilvántartásba vételemet.

Felelősségem tudatában kijelentem, hogy a bevallásban közölt adatok a valóságnak megfelelnek.

Esztár, 20........ év ......................... hó ........... nap .........................................................................

adózó vagy képviselője (meghatalmazottja) aláírása

1. sz. Melléklet a ../2017. (V….) önkormányzati rendelethez

**B E V A L L Á S**

**talajterhelési díj megállapításához helyi vízgazdálkodási hatósági engedély alapján alkalmazott szennyvízelhelyezés esetén (helyrajzi számonként külön-külön)**

**…. évi**

**A./ Kibocsátó azonosító adatai:**

Neve: ………………………………………………………………………………………….

Leánykori neve: ………………………………………………………………………………..

Anyja neve: ……………………………………………………………………………………

Születési helye és ideje: ……………………………………………………………………….

Lakcíme: ……………………………………………………………………………………….

Adóazonosító jele: ……………………………………………………………………………..

Vállalkozás esetén:

Adószám: ……………………………………………………………………

Bankszámlaszám: ……………………………………………………………………………...

Számlát vezető pénzintézet neve: ……………………………………………………………..

Statisztikai számjele : ………………………………………………………………………….

Székhelyének vagy telephelyének címe: ……………………………………………………… …………………………………………………………………………………………………

**B./ Talajterheléssel érintett ingatlan**

Címe: Esztár …………..………..………… utca……….házszám...…ajtó Hrsz-a:…………………….

**C./ Talajterhelési díj alapjának megállapítása**

|  |
| --- |
| **I. Talajterhelési díj alapja**  |
| 1. A Debreceni Vízmű Zrt. által szolgáltatott víz mennyisége …... évben | m3 |
| **II. Díjalapot csökkentő tényezők**  |
| 2. A Debreceni Vízmű Zrt által igazolt locsolási célú felhasználás  |  m3 |
| 1. Szennyvíztárolóból a Kobold Bt. által elszállított, számlákkal (munkalappal) igazolt szennyvíz mennyisége
 | m3 |
| **III. Talajterhelési díj mértékének megállapítása** |
| 4. Díjfizetési alap (1. sor – 2. sor – 3. sor) (A) | m3 |
| 5. Egységdíj mértéke (E)  | 1200,- Ft/m3  |
| 6. Területérzékenységi szorzó (T)  | 1,5 |
| **IV. Talajterhelési díj mértéke** A x E x T ( 4. sor x 5. sor x 6. sor)  | Ft  |
| **75%-os kedvezmény** (A bevallás E pontja szerinti) |  |
| **V. Fizetendő talajterhelési díj** (IV. sor összege) | Ft |

**D./ Mentesség:**

Az önkormányzat rendelete alapján adómentes?

Igen/Nem\*

*\*A megfelelő rész aláhúzandó, és a közszolgáltató igazolása csatolandó!*

a) a közszolgáltató által igazolt, külön órával (főmérő vagy almérő) mért kerti csapon és tűzi vízmérőn keletkezett vízfogyasztása után …….m3, mivel az ingatlanon nincs épület.

b) az igazoltan technológiai célú, külön mérőórával mért vízfogyasztása után …….m3

**E./ Kedvezmény**

Igen/Nem\*

*\*A megfelelő rész aláhúzandó,*

75%-os kedvezmény illeti meg a kibocsátót az általa életvitelszerűen lakott ingatlana után fizetendő talajterhelési díj megfizetése alól abban az esetben, ha az ingatlanon a közműves ivóvízellátás kizárólag a kerti csapon biztosított.

Esztár , ……év………………..hó…………nap

 ………………………………..

(cégszerű) aláírás